laion/Wikipedia-Exotic huggingface dataset:
מאטביי ברמן

מאטביי דווידוביץ' ברמן (ברוסית: Матвей Давыдович Берман;‏ 10 באפריל 1898 – 7 במרץ 1939) היה יהודי-רוסי, קצין במשטרת הביטחון של ברית המועצות. עמד בראש מערכת הגולאגים בשנים 1932–1937. מאטביי ברמן נולד באנדריאנובקה, במחוז צ'יטה בסיביר. הוא היה בנו של סוחר לבנים יהודי. הצטרף לצבא הרוסי ונכנס לבית הספר הצבאי באירקוטסק. לאחר מכן הוא הפך צוער של גדוד הרגלים ה-25 של חיל הרגלים. ברמן הצטרף לבולשביקים ביוני 1917. בשנת 1918 הצטרף לצבא האדום והוצב בטומסק וביוני עבד ביחידת תעמולה. באוגוסט 1918 הוא הצטרף לצ'קה ומונה לממונה על ביטחון המדינה בעיר גלזוב. מ-1923 עד 1924 הוא היה הקומיסר העממי לביטחון המדינה במחוז האוטונומי בוריאטיה של ברית המועצות. אז הוא עמד בראש ה- OGPU (מגלגולי המשטרה החשאית הסובייטית) במרכז אסיה. מפברואר 1927 עד אוקטובר 1927 הוא היה יו"ר ה- OGPU ברפובליקה הסובייטית הסוציאליסטית האוזבקית. בנובמבר 1929 הוא עזר לפתח את מערכת המחנות של הגולאגים בשנת 1930 נתמנה לסגן ראש מערכת הגולאגים. מ 9 ביוני 1932 עד 17 באוגוסט 1937 הוא היה ראש מערכת הגולאגים. הוא קיבל את עיטור לנין ב-4 באוגוסט 1933, זמן קצר לאחר סיום בניית תעלת הים הלבן-הים הבלטי. ב-1935, על פי ספירתו, היה ברמן אחראי ליותר מ-740,000 אסירים שעבדו על 15 פרויקטים גדולים בגולאגים. לאחר סילוקו של גנריך יגודה המשיך ברמן לעלות בהיררכיה של ה-נ.ק.ו.ד. והא עמד בראש פרויקט תעלת מוסקבה והא היה סגן ראש הנ.ק.ו.ד. בשנים 1936–1937. באוגוסט 1937 החלה נפילתו של ברמן בתקופת הטרור הגדול. ב -17 באוגוסט 1937 הוא איבד את תפקידו כראש הגולאגים ומונה לקומיסר העם של הודעות ותקשורת (רוסית: Наркомпочтель). ב -23 בדצמבר 1938 גורש מהמפלגה הקומוניסטית הסובייטית, ונעצר למחרת במשרדו של גאורגי מלנקוב ונשלח לכלא בלוביאנקה. הוא נמצא אשם על ידי הרכב צבאי בית המשפט העליון של ברית המועצות בעוון "חברות בארגון טרור חבלה" ונידון למוות. הוא הוצא להורג ביריה ב -7 במרץ 1939. ב -17 באוקטובר 1957 טוהר שמו של מאטביי ברמן. אחיו הצעיר של מטביי, בוריס, עבד גם ב-נ.ק.ו.ד. ובמערכת הגולאגים בתפקידי ניהול ופיקוח. בוריס קיבל את עיטור לנין ב-19 בדצמבר 1937. הוא נעצר ב-24 בספטמבר 1938 והוצא להורג ב-22 בפברואר 1939. מדיה וקבצים בנושא מאטביי ברמן בוויקישיתוף
מעבר פיין

מעבר פיין (באנגלית: Pine Pass; מילולית: מעבר אורן) הוא מעבר הרים גבוה ברכסי הארט בהרי הרוקי הצפוניים בפרובינציית קולומביה הבריטית שבקנדה. גובהו של מעבר ההרים 875 מטרים מעל פני הים, והוא חוצה את קו פרשת המים של אמריקה בצפון קולומביה הבריטית. המעבר משמש כיום את הכביש המהיר 97 של קולומביה הבריטית, ואת מסילת הרכבת הלאומית הקנדית.  המעבר התגלה על ידי המתיישבים האירופאים באזור בשנת 1806. המעבר "התגלה מחדש" על ידי ג'וזף האנטר בשנת 1877 בעת שנבחנו מסלולים עבור הרכבת הקנדית במטרה לקשר בין העיר פרינס ג'ורג' והעיר דוסון קריק. בשנת 2016 גשמים עזים באזור (130 מ"מ גשם ביומיים) הביאו להרס של הכביש ומסילת הברזל. מעבר פיין באתר ממשלת קולומביה הבריטית ההיסטוריה של גילוי מעבר פיין אזור מעבר פיין באתר bcadventure מצלמת רשת של מעבר פיין מפת אזור מעבר פיין מעבר פיין, סרטון באתר יוטיוב - נסיעה דרך מעבר פיין תחזית מזג אוויר עדכנית עבור מעבר פיין סטטיסטיקות מזג אוויר עבור מעבר פיין תיאור המעבר וההיסטוריה שלו באתר האנציקלופדיה הקנדית ההיסטוריה של גילוי מעבר פיין Matt Preprost, Repairs to Highway 97 in Pine Pass could take weeksAlaska Highway News, JUNE 19, 2016
מעבר פורטרס (הרי הרוקי הקנדיים)

מעבר פורטרס (באנגלית: Fortress Pass; מילולית: מעבר המצודה) הוא מעבר הרים החוצה את הרי הרוקי הקנדיים בגבול בין פרובינציית אלברטה ופרובינציית קולומביה הבריטית בקנדה. המעבר נמצא דרומית לעיר ג'ספר, וגובהו 1,356 מטרים מעל פני הים. מעבר זה הוא אחד המעברים הנמוכים ביותר החוצים את הרי הרוקי שאין בהם דרך סלולה (המעבר האחר הוא מעבר מנקמן). דבר המפתיע לאור העובדה שהמעבר מתון ביותר ולאור גובהו היחסי הנמוך. המעבר, כמו גם אגם פורטרס שנמצא ממערב לו, קרויים על שם הר פורטרס הנמצא מצפון למעבר ולאגם. מפת אזור מעבר פורטרס תצלום לוויין של מעבר פורטרס מעבר פורטרס באתר summitsearch מעבר פורטרס באתר אנציקלופדיית ההרים הקנדית הדרכים הגבוהות בקנדה באתר dangerousroads
מעבר פורטרס

האם התכוונתם ל... מעבר פורטרס (הרי הרוקי הקנדיים) – מעבר הרים החוצה את הרי הרוקי הקנדיים בגבול בין פרובינציית אלברטה ופרובינציית קולומביה הבריטית בקנדה מעבר פורטרס (נונאווט) – מעבר הרים בנונאווט
True Blue (שיר)

"True Blue" (בעברית: "כָּחֹל אֲמִתִּי") הוא סינגל של הזמרת-יוצרת האמריקאית מדונה, מתוך אלבומה השלישי, True Blue. השיר יצא כסינגל השלישי מהאלבום ב-10 בספטמבר 1986, על ידי חברות התקליטים האחים וורנר וסייר רקורדס. הוא נכתב והופק על ידי מדונה, ביחד עם המפיק המוזיקלי והפזמונאי סטיבן בריי. השיר הגיע למקום השלישי במצעד הבילבורד הוט 100, הרביעי במצעד שבאיטליה, הראשון במצעד שבקנדה, והראשון במצעד הסינגלים הבריטי. השיר נכתב על ידי מדונה וסטיבן בריי ועוסק ברגשות שלה כלפי בעלה לשעבר שון פן. מבחינה מוזיקלית השיר הוא שיר דאנס-פופ אשר משלב גיטרות, סינתיסייזר, קלידים ותופים. הפזמון מגובה בקולות רקע חלופיים המשלבים התקדמות של אקורד מה שמאפיין בדרך כלל מוזיקת דו-וופ. השיר זכה לביקורות חיוביות מהמבקרים שכינו אותו כשיר "מאיר" ו"רטרו קל חמוד". השיר זכה להצלחה כאשר הגיע לפסגת המצעדים בממלכה המאוחדת, אירלנד וקנדה. בארצות הברית הוא הגיע למקום השלישי והיה לשיר העשירי של מדונה שמגיע לעשירייה הפותחת והשיר התשיעי שלה במדינה שמגיעה לחמישייה הפותחת. לשיר יצא שני וידאו קליפים: הקליפ הראשון היה הקליפ הרשמי בו הצבע השולט בקליפ הוא כחול, מדונה לבושה בבגדים כחולים ורוקדת מאחורי רקע כחול שיש על הסט שעון בצבע כחול. קליפ נוסף שנעשה לשיר היה במסגרת תחרות של MTV שנקראה "Make My Video" ובו שוחרר קליפ נוסף לשיר שהורכב מקטעי וידאו בהשראת שנות ה-50 והמילים של השיר. את השיר מדונה ביצעה בשניים מסיבובי ההופעות שלה, "Who's That Girl World Tour" ו-"Rebel Heart Tour". מדונה כתבה והפיקה את השיר עם סטיבן בריי. לדבריה הביטוי "כחול אמיתי" לקוח מתוך הביטוי החביב על בעלה שון פן, והאלבום והשיר הם מחווה עבורו. מבחינה מוזיקלית השיר הוא שיר דאנס-פופ בהשראת להקות בנות משנות ה-60 אשר היוו השראה על הסאונד בו עסקה מדונה. השיר נכתב במפתח של B מייג'ור. הסגנון של השיר נקרא גם "מטר מרובע מורכב", התקדמות של אקורד דבר אשר בדרך כלל אפיין מוזיקת דו-וופ והקצב שלו הוא קצב מתון של 118 ביטים לדקה. השיר משלב בין היתר גם גיטרות, סינתיסייזר, קלידים ותופים. האקורדים המאפיינים את השיר הם I–vi–IV–V (B–G♯m–E–F♯) אשר חוזרים על עצמם בשיר ומהווים את ההרכב המוזיקלי העיקרי שלו. מדיה וקבצים בנושא True Blue בוויקישיתוף מידע על הסינגל "True Blue" באתר מיוזיק בריינז סרטון השיר "True Blue" באתר יוטיוב "Madonna - True Blue" Madonna – True Blue, נבדק ב-2022-12-27 "Madonna Chart History". Billboard. נבדק ב-2018-02-19. Hit Parade Italia - Madonna: Discografia italiana, www.hitparadeitalia.it Library and Archives Canada, Image : RPM Weekly, ‏2013-07-17 (באנגלית) Official Charts Company, www.officialcharts.com (באנגלית) ARIA Charts - Accreditations - 2001 Singles, www.aria.com.au Gold & Platinum, RIAA (באנגלית) www.bpi.co.uk ORICON NEWS, ORICON NEWS InfoDisc : Les Certifications Officielles des 45 T. / Singles / Titres (Depuis 1073), www.infodisc.fr Madge's Fan (2017-05-29), Madonna: Her Singles sales & Chart History Updated (1982 - 2015), נבדק ב-2019-03-30
מעבר פורטרס (נונאווט)

מעבר פורטרס (באנגלית: Fortress Pass; מילולית: מעבר המצודה) הוא מעבר הרים במרכז הרי באפין, בטריטוריית נונאווט שבקנדה. גובה מעבר ההרים 1,046 מטרים מעל פני הים. המעבר קרוי על שם הר פורטרס הסמוך. מעבר פורטרס באתר ממשלת קנדה תצלום לוויין ומידע גאוגרפי מידע גאוגרפי
TV 2 (נורווגיה)

TV 2 נורווגיה הוא ערוץ טלוויזיה נורווגי בבעלות TV 2 Group. הערוץ הוא שדרן הטלוויזיה המסחרית הגדול ביותר בנורווגיה. משרדו הראשי ממוקם בברגן. בערוץ החלו לשדר שידורי ניסיון ב-13 בנובמבר 1991 וכעבור כשנה הושקו שידורי הערוץ רשמית ב-5 בספטמבר 1992. בשנת 1992 התקבל ערוץ TV 2 כחבר באיגוד השידור האירופי. כמקובל, תוכניות בשפות זרות המשודרות בערוץ משודרות עם כתוביות, למעט דיבוב תוכניות לילדים. בשנת 1990 אישר הפרלמנט הנורווגי, הסטורטינג, את הקמת ערוץ טלוויזיה אנלוגי פרטי נוסף. המונופול של תאגיד השידור הנורווגי, ה-NRK, נשבר בשנות ה-80 של המאה ה-20 עם הקמת הערוצים הפרטיים הראשונים בלוויין. הקבוצה "TV 2" שהוקמה על ידי מוציאים לאור נורווגים קיבלה את הרישיון לפיו היא תמומן רק משידור פרסומות וכי היא תוגבל על ידי NRK. TV 2 החל את השידורים הרגילים שלו ב-5 בספטמבר 1992 עם שידור תוכניות כלליות. על מנת לשדר לכולם, היה על הערוץ למלא את חובות השידור הציבורי, כמו למשל ש-50% מתוכניותיו יהיו מקוריות ושיתרום להפצת התוכן המקורי בנורווגיה. עד מהרה הפך הערוץ למתחרה של NRK1. בתחילת שנות ה-2000 השיקה הקבוצה TV 2 סדרה של ערוצים נישתיים בכבלים ובלוויין. שידורים בחדות גבוהה התקיימו לראשונה ב-25 ביוני 2009. עם הפסקת השידורים האנלוגיים ב-2010 הערוץ הפך לפתוח. מאז תחילת השידורים הדיגיטליים היבשתיים, ניתן לצפות בכל הערוצים הפרטיים הנורווגיים על ידי תשלום על חבילה בסיסית חודשית. השירות היחיד הזמין בחינם הוא שידורי NRK. בתמורה, מי שמשלם על שידורי TV 2 נהנה גם מצפייה בערוצים הנישתיים של הקבוצה. בשנת 2020 עמד ממוצע הצפייה בערוץ על 16.9%, והיה השני הנצפה ביותר במדינה אחרי NRK1 בו צפו 35.7%. ערוץ TV 2 החל לשדר בחדות גבוהה ב-25 ביוני 2009. בתחילה, הערוץ היה זמין רק ב-RiksTV הארצית. כיום שידורי ה-HD משודרים בפורמט 720p50. התוכניות שמשודרות בערוץ TV 2 מיועדות לכולם, ומורכבות בעיקר ממהדורות חדשות, מגזינים, סדרות, סרטים ומפגשי ספורט. מהדורות החדשות של TV 2 נקראות Nyhetene (בתרגום מנורווגית: "חדשות"). המהדורות הראשונות משודרות מדי יום בשעה 18:30 ו-21:00. אחרות משודרות בזמן תוכניות הבוקר. TV 2 משדר סדרות אמריקאיות מפורסמות דוגמת האנטומיה של גריי או מחשבות פליליות. כמו כן משודרות גם הפקות נורווגיות מקוריות. ל-TV 2 היו זכויות השידור לאולימפיאדת סוצ'י ב-2014, לטור דה פראנס ול-4 מאליפויות אירופה בכדורגל. מאז ראשית שנות ה-2000, ל-TV 2 ערוצים נושאיים שונים, בכבלים, בלוויין ובטלוויזיה הדיגיטלית: TV 2 Zebra: הערוץ החל לשדר ב-24 בינואר 2004. מיועד לקהל הגברי ומבוסס על בידור. TV 2 Nyhetskanalen: ערוץ חדשות. החל לשדר ב-2007. TV 2 Sportkanalen: ערוץ ספורט שהושק בשנת 2007. יש לו עוד חמישה ערוצים נוספים תחת המותג ספורט 2 פרימיום. TV 2 Livsstil: ערוץ המכוון לקהל הנשי. הושק ב-2015. TV 2 Humor: ערוצים המשדר תוכניות קומדיה. הוחלף על ידי ערוץ TV 2 Filmkanalen, שהוא ערוץ סרטים. TV 2 TV3 TV6 מדיה וקבצים בנושא TV 2 בוויקישיתוף אתר האינטרנט הרשמי של TV 2 TV 2, ברשת החברתית פייסבוק TV 2, סרטונים בערוץ היוטיוב Market shares Norweigian TV channels, media norway
כלב אפנדופולו

כָּלֵב בן אליהו אפנדופולו (בטורקית: Caleb Afendopolo; ב' בטבת ה'רכ"ה, 1 בדצמבר 1464 – י"ט באדר ה'רפ"ג, 6 במרץ 1523) היה משורר וחכם קראי. נולד בעיר אדירנה (אדריאנופול) שבטורקיה, שימש כחכם קראי בעיר קונסטנטינופול השלים את ספר ההלכה הקראי של החכם הקראי אליהו בשייצי "אדרת אליהו" שהרי גם רבו וגיסו, היה תלמיד גם של הרב מרדכי כומטיאנו. בעל ידע בחוכמות חיצוניות כמו אסטרונומיה והנדסה בנוסף שלט בשפות רבות, ובצמחי מרפא שונים. היה בקיא בספרי הרמב"ם, והשפעת הרמב"ם ניכרת בספרו "עשרה מאמרות". כתב שירי קודש וחול בשירתו ניכרת ההשפעה של תקופת הרנסאנס, ושירי עם טורקים. התנגד ליהדות הרבנית וקבע שהרבנים הם שנפרדו מהיהדות, אחת הראיות לכך היא מזמור קי"ט בתהילים המדבר על שבח התורה ומעיד לדבריו על העדר תורה שבעל פה, בנוסף הוא מגדיר את הרבניים כגאים על זה שהטילו עונש מוות לעובר על דבריהם, ואילו לעובר על דברי התורה רק עונש מלקות. חיבר ספרים ושירים רבים בהם עשרה מאמרות, גן המלך (דיוואן), פתשגן כתב הדת ועוד. נישא לכרישווייד, אחות החכם אליהו בשייצי, להם נולדו שלושה בנים. פרופ' מישאל מסורי-כספי, כלב אפנדופולו, משורר וחכם קראי, בתוך ידע-עם (תשמ"ט) עמודים 92-101. באתר רמבי שמעון ברנשטיין, השירים לחודשי השנה לכלב אפנדופולו הקראי, בתוך חורב (כתב עת) כרך יא, עמודים 54-85. כלב אפנדופולו באנציקלופדיית דעת שמואל אברהם פוזננסקי, אפנדופולו כלב בן אליהו בן יהודה, בתוך אנציקלופדיה אוצר ישראל, תשי"ב, עמ' 172-174, באתר היברובוקס כתב יד, מכלל יופי - על לוח השנה העברי, ירושלים, מאה 18, בפרויקט "כתיב" באתר הספרייה הלאומית כלב בן אליהו אפנדופולו (1464-1525), דף שער בספרייה הלאומית שמעון ברנשטיין, מחברות כלב בן אליהו אפנדופולו הקראי, Hebrew Union College Annual, כרך 24 עמוד כ"ו. אברהם דוד, ידיעות חדשות על כלב אפנדפולו, קרית ספר מ"ח (ה'תשל"ג) עמוד 180. תלמוד בבלי, מסכת עירובין, דף כ"א, עמוד ב'.
רכסי הארט

רכסי הארט (באנגלית: Hart Ranges) הם אחד מאזורי הרכסים העיקריים בהרי הרוקי הקנדיים והם מהווים את החלק המרכזי של הרי הרוקי הצפוניים (אף שגם רכסי מוסקבה מהווים רכס גדול בהרי הרוקי הצפוניים). הרכסים נמצאים בצפון מזרח פרובינציית קולומביה הבריטית שבקנדה. ברכסי הארט גובלים בקע הרי הרוקי ומישור מקגרגור ממערב ומדרום מערב, אגם ויליסטון מצפון, נחל ג'ארוויס מדרום, וגבעות מרגלות הרי הרוקי מצפון ומצפון מזרח. שטח רכסי הארט 13,580 קמ"ר, אורכם מצפון לדרום 282 ק"מ, ורוחבם ממזרח למערב 362 ק"מ, שיא גובה הרכסים 1,618 מטרים מעל פני הים. רכסי הארט כוללים את הרכסים הבאים: רכסי מיסינצ'ינקה (בין מעבר פיין ועד מעבר מנקמן מדרום) רכס מרי רכס פיוניר רכס סוליטיוד רכסי הארט נקראים על שמו של ראש ממשלת קולומביה הבריטית ג'ון הארט. שם ההרים אומץ רשמית ב-24 בפברואר 1964. ברכסי הארט מספר רב של מכרות פחם גדולים. * Holland, Stuart S. Bulletin 48: Landforms of British Columbia--A Physiographic Outline K. M. MacDonald, Province of British Columbia. p. 89 מדיה וקבצים בנושא רכסי הארט בוויקישיתוף רכסי הארט באתר ממשלת קולומביה הבריטית קרחונים ברכסי הארט פרסומי הסקר הגאולוגי של ארצות הברית רכסי הארט באתר peakbagger רכסי הארט באתר summitsearch תצלום לוויין ומידע גאוגרפי מזג אוויר עדכני ברכסי הארט סטטיסטיקות מזג אוויר עבור רכסי הארט Holland, Stuart S. (1976). Bulletin 48: Landforms of British Columbia--A Physiographic Outline (PDF). K. M. MacDonald, Province of British Columbia. p. 84. רכסי הארט באתר אנציקלופדיית ההרים הקנדית מידע גאוגרפי מידע גאוגרפי באתר mapcarta ההיסטוריה של השם
א-סורה

א-סורה הוא כפר פלסטיני הממוקם כ-15 ק"מ דרומית מערבית לחברון. הכפר נמצא בקצה הדרומי של נפת חברון ובדרום הר חברון. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בכפר כ-2,542 תושבים. שירותי הבריאות העיקריים של הכפר מתקבלים בכפר אמריש. Survey of Western Palestine, Map 21: IAA, Wikimedia commons As Sura Village (fact sheet) As Sura village profile As Sura aerial photo The priorities and needs for development in As Sura village based on the community and local authorities' assessment מפקד אוכלוסין 2016, באתר של הלשכה הפלסטינית המרכזית לסטטיסטיקה ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
הטבח בתיכון דאגלס

הטבח בתיכון מרג'ורי סטונמן דאגלס היה אירוע ירי בבית ספר שהתרחש בעיר פארקלנד שבמטרופולין אזור מיאמי בדרום פלורידה, ב־14 בפברואר 2018. באירועי נרצחו בו 17 בני אדם ו־14 אחרים אושפזו. היורה נעצר והועבר לבית חולים. זה האירוע הקטלני ביותר שאירע בבית ספר תיכון בהיסטוריה המודרנית של ארצות הברית. ב-13 באוקטובר 2022 נגזר על קרוז עונש 34 מאסרי עולם. הירי בוצע ב־14 בפברואר 2018, בשעה 14:40 בבית הספר התיכון ע"ש מארג'ורי סטונמן דאגלס (Marjory Stoneman Douglas High School) בפארקלנד (אנ') שבמחוז ברווארד, פלורידה. היורה נכנס לבניין תלמידי כיתות י' והפעיל את אזעקת האש. הוא חבש מסכת גז, ונשא פצצות עשן בידיו. הוא היה חמוש ברובה רמינגטון. כאשר התלמידים החלו לצאת פתח באש. הצוות והתלמידים שמעו ירי, ואז הופעל "קוד אדום" והוטל סגר על האזור. בירי נהרגו 17 בני אדם ורבים אחרים נפצעו, 14 מהם אושפזו. בין ההרוגים היו שלושה מבוגרים, חמישה תלמידים בגילאי 16-‏18 ותשעה תלמידים בגילאי 14-‏15. היורה, שזוהה מאוחר יותר על ידי המשטרה כניקולס קרוז, בן 19, תלמיד לשעבר בבית הספר, שסולק ממנו בשל בעיות משמעת, נמלט בתחילה מהזירה עם תלמידים שנמלטו מבית הספר. הוא נתפס מאוחר יותר על ידי המשטרה והועבר לאשפוז בבית חולים. לאחר האירוע, התגלו בחשבון האינסטגרם שלו תמונות של כלי נשק ובאתרים אחרים איומים שכתב, ביניהם "אני רוצה לירות באנשים עם ה-AR-15 (דגם של רובה, (אנ')) שלי", "אני רוצה למות כשהרגתי מלא אנשים" ו"אני הולך להרוג אנשי אכיפת חוק". נציג של הממשל האמריקאי אמר כי הרובה ששימש את היורה, נקנה כדין, לאחר בדיקת רקע.[דרוש מקור] לאחר הטבח הודיע ה-FBI כי כחודש לפני מסע הירי קיבלו אנשי הסוכנות מידע (טיפ) שניקולס קרוז השיג נשק ומתכוון לתקוף, אך הוא לא טופל לפי הנהלים. בעקבות זאת קרא מושל פלורידה הרפובליקני, ריק סקוט, לראש ה-FBI כריסטופר ריי להתפטר מתפקידו. באוקטובר 2021 הודה ניקולס קרוז באשמה במשפטו. גזר הדין היה אמור להינתן בחודש ינואר 2022 אך נדחה לפברואר, ואז לאפריל ול-21 ביוני, לבסוף הוא נדחה ל-27 ביוני ולבסוף ל-18 ביולי. ב-13 באוקטובר 2022, המליץ חבר המושבעים לשופטת במשפטו של קרוז להטיל עליו מאסר עולם. לפחות אחד המושבעים התנגד לעונש המוות, ומאחר ובמדינת פלורידה הטלת עונש מוות מחייבת המלצה של כל חבר המושבעים - נידון קרוז למאסר עולם. הטבח בתיכון קולומביין הטבח בתיכון אוקספורד מדיה וקבצים בנושא הטבח בתיכון דאגלס בוויקישיתוף הטבח תועד, היורה: "רוצה לרצוח", באתר ‏מאקו‏, 15 בפברואר 2018 גיא רייט, ‏ניקולס קרוז, הרוצח מטבח פארקלנד, נידון למאסר עולם, באתר ‏מאקו‏, 3 בנובמבר 2022 עמית ולדמן, ‏ארה"ב: 17 הרוגים בירי בתיכון, באתר ‏מאקו‏, 14 בפברואר 2018 סוכנויות הידיעות, ‏"הסיוט הנורא ביותר": היורה תלמיד לשעבר בביה"ס. 17 נהרגו, באתר מעריב אונליין, 14 בפברואר 2018 סוכנויות הידיעות, 17 הרוגים בירי בתיכון בפלורידה: "הפעיל אזעקת אש וירה בתלמידים", באתר ynet, 15 בפברואר 2018 רויטרס, אי-פי, ניו יורק טיימס והארץ, 17 הרוגים ועשרות פצועים מירי בבית ספר בפלורידה, היורה נעצר, באתר הארץ, 14 בפברואר 2018. סוכנויות הידיעות, מחדל הטבח בפלורידה: ראש ה-FBI נקרא להתפטר, באתר ynet, 17 בפברואר 2018 Patricia Mazzei, Jury in Parkland Shooting Trial Decides on Life Sentence for Gunman: Live Updates, ‏4 בספטמבר 2022
הנציב העליון (פירושונים)

האם התכוונתם ל... נציבי בריטניה בארץ-ישראל – ראשי ממשלת המנדט הבריטי בארץ ישראל נציבי רומא ביהודה – נציבים שמונו על ידי הקיסר הרומי בפרובינקיה יודיאה עד המרד הגדול הנציב העליון (ציור) – ציור מאת אריה ארוך נציב עליון (חבר העמים הבריטי) – דיפלומט בכיר (בדרך כלל בדרגת שגריר), הממונה על משלחת דיפלומטית של אחת מממשלות חבר העמים אל ממשלה של חברה אחרת נציבות האו"ם לפליטים (UNHCR), שהעומד בראשה קרוי הנציב העליון של האומות המאוחדות לפליטים משרד הנציב העליון של האו"ם לזכויות האדם (OHCHR) – גוף של האו"ם העוסק בקידום זכויות האדם ובהגנה עליהן
ג'ון פרנקלין-רובינס

ג'ון פרנקלין-רובינס (באנגלית: John Franklyn-Robbins;‏ 14 בדצמבר 1924 - 21 במרץ 2009) היה שחקן אופי אנגלי שהיה ידוע בהופעותיו בתפקידים שייקספיריים. פרנקלין-רובינס נולד בצ'לטנהאם שבגלוסטרשייר. הוא למד באקדמיה המלכותית לאמנות הדרמה (RADA), ועבד בתיאטרון ספריית מנצ'סטר ובבריסטול אולד ויק. הוא שיחק במגוון רחב של תפקידים החל מאריאל במחזה "הסערה" ועד מקדאף במחזה "מקבת'". בתיאטרון הופיע הן בווסט אנד והן בברודוויי. בטלוויזיה הופיע פרנקלין-רובינס בתוכניות של ה-BBC ושל רשת ITV. הוא הופיע בסדרות טלוויזיה קלאסיות כגון "הגומלים" (אנ'), "הברון", "Z-Cars", "קאלאן", "אני, קלאודיוס", "דוקטור הו", "מסע בין כוכבים: הדור הבא". בין סרטי הקולנוע בהם הופיע היו סרט האימה "Asylum" (מ-1972), "Overlord" (מ-1975), "גברת דאלוויי" (1997) וב"מצפן הזהב" (2007). פרנקלין רובינס נפטר ב-2009 בלונדון. ג'ון פרנקלין-רובינס, במסד הנתונים הקולנועיים IMDb (באנגלית) ג'ון פרנקלין-רובינס, באתר MusicBrainz (באנגלית) ג'ון פרנקלין-רובינס, באתר Discogs (באנגלית) ג'ון פרנקלין רובינס באתר Memory Alpha Gavin Gaughan, John Franklyn-Robbins Actor known for his Shakespearean roles and sonorous voice, The Guardian
מיצובישי דיון

מיצובישי דיון (ביפנית: 三菱・ディオン) הוא מיניוואן מבית מיצובישי מוטורס היפני, אשר יוצר משנת 2000–2005, לדגם 5 דלתות ו-7 מקומות ישיבה. הוא נקרא על שם האל הכתוני דיוניסוס. הוצג לראשונה בתערוכת המכוניות בטוקיו ב-1999 ועד 2005 יוצרו ממנו 65,000 יחידות. "TA-CR5W" (מנוע 1,843 סמ"ק, טורבו) "TA-CR6W" (מנוע 1,999 סמ"ק) "TA-CR9W" (מנוע 1,997 סמ"ק) הנעה 2x4 הנעה 4x4 מיצובישי דיון מיצובישי דיון מדיה וקבצים בנושא מיצובישי דיון בוויקישיתוף מיצובישי דיון, סרטון באתר יוטיוב מיצובישי דיון, סרטון באתר יוטיוב "מיצובישי Dion" sbtjapan.com/kp-mitsubishi-dion-2001-review "מיצובישי Dion" tradecarview.com/ru/specifications/mitsubishi/dion "מיצובישי Dion" thetruthaboutcars.com/2015/07/new-used-wishing-simpler-times "מיצובישי Dion" - דגמים goo-net-exchange.com/catalog/MITSUBISHI__DION "מיצובישי דיון" הנעה 4x2.beforward.jp/mitsubishi/dion "מיצובישי דיון", הנעה כפולה 4x4 tradecarview.com/ru/used_car/mitsubishi/dion ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מיצובישי דיון".
מיצובישי סטריון

מיצובושי סטריון (ביפנית: 三菱・スタリオン, באנגלית: Mitsubishi Starion) היא מכונית ספורט בתצורת הצ'בק קופה, 3 דלתות, מתוצרת ההתאגיד הרב-לאומי מיצובישי מוטורס היפני, אשר יוצרה בין השנים 1982–1989. גוף רכב צר (1,685 מ"מ, יוצר בין השנים 1982-1987) גוף רכב רחב 1,735 מ"מ, יוצר בין השנים 1982-1987) GX (יוצר בין השנים 1982-1983) GSR-I (יוצר בין השנים 1982-1984) GSR-II (יוצר בין השנים 1982-1984, ובין השנים 1985-1986) GSR-III (יוצר בין השנים 1982-1984, ובין השנים 1985-1986) GSR-X (יוצר בין השנים 1982-1984, ובין השנים 1985-1986) GSR-V (יוצר בין השנים 1985-1986) GSR-V (יוצר בין השנים 1986-1987) GSR-VR (יוצר בין השנים 1987-1989, דגמי "בסיס רחב") סדרות J: (באנגלית: J codes) JA (יוצר בין השנים 1982-1984) JB (יוצר בין השנים 1985-1984) JD (יוצר בין השנים 1987-1985) דגם בסיס (יוצר בשנת 1983) LS (יוצר בין השנים 1983-1985) LE (יוצר בין השנים 1987-1984) ES (יוצר בין השנים 1985-1984) ESI (יוצר בין השנים 1988-1985) ESI-R (יוצר בין השנים 1989-1986) LE TSI (דגמים בעלי "גוף רחב", יוצר בין השנים 1986-1989) Technica EX II EX (דגם מהודר) טורבו (דגם בסיס) בין 0-96.5 קמ"ש (0-60 מייל) 7.5/7.6 שניות (מנוע 1,997 סמ"ק המפיק 170 כ"ס) בין 0-96.5 קמ"ש (0-60 מייל) 7.0 שניות (מנוע 1,997 סמ"ק המפיק 180 כ"ס) בין 0-96.5 קמ"ש (0-60 מייל) 7.8 שניות (מנוע 2,555 סמ"ק המפיק 155 כ"ס) "מיצובישי סטריון", שנת 1983 "מיצובישי סטריון", שנת 1985, דגם "JB" "מיצובישי סטריון" "מיצובישי סטריון", שנת 1985, דגם "JB" "מיצובישי סטריון" "מיצובישי סטריון", שנת 1988 "מיצובישי סטריון" "מיצובישי סטריון" "מיצובישי סטריון" מיצובישי מוטורס מיצובישי גאלאנט למבדה מדיה וקבצים בנושא מיצובישי סטריון בוויקישיתוף מיצובישי סטריון, סרטון באתר יוטיוב מיצובישי סטריון, סרטון באתר יוטיוב "מיצובישי סטריון" autospeed.com/cms/article "מיצובישי סטריון" autozine.org/Archive/Mitsubishi/classic/Starion "מיצובישי סטריון" - "כוכב נולד" superstreetonline.com/features/1701-1987-mitsubishi-starion-a-star-is-born "מיצובושי סטריון" classics.honestjohn.co.uk/reviews/mitsubishi/starion "מיצובושי סטריון" the-japanese-thoroughbred-mitsubishi-starion "מיצובושי סטריון - דודג'" hemmings.com/blog/2013/05/20/lost-cars-of-the-1980s-mitsubishi-starion-dodge "מיצובושי סטריון - קרייזלר" hemmings.com/magazine/hsx/2008/04/1986-1989-Mitsubishi-Starion-ESI-R-Chrysler
לשכת המלח

לשכת המלח הייתה לשכה בעזרה ובה היה מאוחסן המלח בבית המקדש. נאמר בתורה: "על כל קרבנך תקריב מלח", ולפיכך נדרשו למקדש כמויות ניכרות של מלח למליחת הקרבנות. מלח זה נשמר בלשכת המלח. מקומה של לשכת המלח תלוי בנוסח המשנה במידות. לפי נוסח המשנה – הייתה הלשכה בצפון העזרה, ואילו לפי נוסח המובא בגמרא – לשכה זו הייתה בדרום העזרה. להלכה נפסק, שהלשכה הייתה בדרום העזרה, כנוסח לשון הגמרא. יש אומרים שלשכת המלח הייתה המזרחית ביותר בעזרה, ביחס לשאר הלשכות שהיו בצדה, והן: לשכת בית-הפרווה ולשכת המדיחים. בגמרא נאמר, שבלשכת המלח היו מולחים עורות קדשים, וכתבו הראשונים, שמלשכה זו העבירו מלח ללשכת הפרוה הסמוכה ללשכת המלח, לשם מליחת עורות הקדשים. בנוסף ללשכת המלח, היה מלח גם על גבי הכבש ועל ראש המזבח. המלח שהיה על גבי הכבש שימש למליחת אברי הקרבנות. המלח שהיה על ראש המזבח שימש למליחת: הקומץ והלבונה מהמנחות, הקטורת, מנחות הכהנים, מנחת חביתין, מנחת נסכים ועולת העוף. לשכת המדיחין לשכת הפרווה ויקרא ב, יג. מידות ה, ג. רמב"ם הל' בית הבחירה ה, יז. תוס' מנחות כא, ב ד"ה בלשכת המלח. מידות ה, ג. יומא יט, א. רמב"ם בית הבחירה שם. התוספות יו"ט והתפארת ישראל (מידות שם) כותבים שגרסת המשנה שבמשניות היא גרסה משובשת, אך ראה ב"שערי היכל" ליומא מערכה כט שהובאו ראיות רבות המחזקות את גרסת המשנה שבמשניות. תוספות יום טוב מידות שם. תפארת ישראל שם אות יט. מנחות כא, ב. תוס' שם מקשים על כך שבמשנה במידות (שם) נאמר שבלשכת הפרוה היו מולחים עורות קדשים, ומתרצים שמליחת הקדשים נעשתה בלשכת הפרוה, אלא שהמלח הובא ללשכת הפרוה מלשכת המלח הסמוכה לה. גמרא, מנחות, כא, ב.
אברי גביש

אברהם אברי גביש (16 ביוני 1927 – 24 בפברואר 2007), היה מאמן שחייה בכיר ישראלי, חבר מרכז הפועל. בשנת 1976 שימש מאמן נבחרת ישראל לתחרות שמונה האומות ומספר פעמים שימש גם כמנהל המשלחת לתחרות זו. בשנת 1995 זכה גביש בעיטור "לאיש כפועלו". גביש נולד בבודפשט שבהונגריה בנם של לילי ויצחק. גביש התגורר בקיבוץ בית קמה עם רעייתו הגר ושני בניו, דן וניר. הוא עבד כמנהל החשבונות של הקיבוץ. בנו בכורו דן (דני), שרת בסיירת שקד ונהרג בשעת מילוי תפקידו במתקן אימונים בכרם מהר"ל ב-17 בפברואר 1969. גביש אימן את קבוצת השחייה של הפועל בית קמה ובהמשך את קבוצת הפועל בני שמעון. בין השחיינים הבולטים שאימן גביש, נמנה השחיין האולימפי: יואב ברוק ואלופי ושיאני ישראל בשחייה: אלון אקר, רותם גרטל, זוהר וייס, ישי ורדי, יעל נתנאל, ברק עטר ורותם פורת. גביש הוציא לאור ספר "סיפור משפחתי". ר. אריה, בקיבוץ בית קמה קוצרים שיאי שחייה, מעריב, 28 באוגוסט 1975 אבי פלד, מזכירות הפועל תנסה לשכנע את קיסר לקיים את הועידה במועדה, מעריב, 20 בפברואר 1990 הקבר של אברהם גביש בבית העלמין קריית שאול, באתר BillionGraves. 13 שחיינים יצאו לתחרות "שמונה האומות", דבר, 31 במאי 1976 אברי גביש - רשימת מקבלי עיטור "לאיש כפועלו" ו"עמית כבוד לכל חייו", באתר מרכז הפועל
טקיטוס (פירושונים)

האם התכוונתם ל... טקיטוס – פוּבּליוּס קוֹרנליוּס טקיטוּס, היסטוריון רומאי מהמאה הראשונה טקיטוס (קיסר רומי) – מַרְקוּס קְלָאוּדִיוּס טַקִיטוּס, קיסר רומאי ששלט באימפריה הרומית במהלך המאה השלישית אַינֵיאָס טקיטוס – היסטוריון יווני מהמאה הרביעית לפנה"ס